cyanic-selkie/wikianc huggingface dataset:
রাধাগোবিন্দ কর মেডিক্যাল কলেজ ও হাসপাতাল
রাধাগোবিন্দ কর মেডিক্যাল কলেজ ও হাসপাতাল
১৯৪৯ খৃষ্টাব্দে স্যার নীলরতন সরকার গবেষণা কেন্দ্রে আরো দুটি তল তৈরী হয় এবং এই সালেই পশ্চিমবঙ্গের তৎকালীন রাজ্যপাল ডঃ কৈলাশ নাথ কাটজু বেঙ্গল ইমিউনিটি থেরাপিউটিক ব্লকের উদ্বোধন করেন। ১৯৫৪ খৃষ্টাব্দে লেডি বঙ্গবালা মুখার্জী নার্সদের জন্য নির্মিত আবাসনের উদ্বোধন করেন।
১৯৮৯ খৃষ্টাব্দে স্ত্রীরোগবিভাগের অধীনে জরায়ুনালীতে বন্ধ্যাত্বকরণের পর পুনরায় গর্ভ ধারণে ইচ্ছুক মহিলাদের চিকিৎসার জন্য একটি বিভাগ চালু হয়। এই সালের মার্চ মাস থেকে অবেদনবিদ্যা বিভাগের অধীনে ডঃ বিধান চন্দ্র রায় স্মারক ক্যাজুয়ালটি ভবনের সাত তলায় ছয় শয্যা বিশিষ্ট একটি অবেদন পরবর্তী তত্ত্বাবধান কেন্দ্র চালু হয়।
২০০০ খৃষ্টাব্দে নতুন দিল্লীর রাষ্ট্রীয় স্বাস্থ্য এবং পরিবার কল্যাণ সংস্থান এই কলেজের কমিউনিটি মেডিসিন বিভাগকে পশ্চিমবঙ্গ ও সিকিম রাজ্যের এইডস রোগের নজরদারীর আঞ্চলিক সমন্বয় কেন্দ্র হিসেবে নির্বাচন করে। ২০০৫ খৃষ্টাব্দে এই কলেজের বক্ষরোগ বিভাগকে সংশোধিত জাতীয় যক্ষ্মা নিয়ন্ত্রণ প্রকল্পের অধীনে পূর্ব ভারতের আঞ্চলিক সংযোগকারী কেন্দ্রে পরিণত করা হয়। ।
প্রশাসনিক ইতিহাস
১৯১৬ খৃষ্টাব্দে লেফটেনেন্ট কর্নেল সুরেশ প্রসাদ সর্বাধিকারী বেলগাছিয়া মেডিক্যাল কলেজের প্রথম সভাপতি এবং ডঃ রাধাগোবিন্দ কর এর প্রথম সম্পাদক নির্বাচিত হন। ১৯১৮ খৃষ্টাব্দে কলেজের সুষ্ঠ পরিচালনার লক্ষ্যে "মেডিক্যাল এডুকেশন সোসাইটি অব বেঙ্গল" নামে একটি সমিতি গঠিত হয়। নীলরতন সরকার ১৯২২ হতে ১৯৪১ খৃষ্টাব্দ অব্দি এর সভাপতি পদ অলংকৃত করেন। ১৯২৭ খৃষ্টাব্দে ডঃ উপেন্দ্রনাথ ব্যানার্জী হাসপাতালের প্রথম সুপারিন্টেন্ডেন্ট এবং ১৯৫১ খৃষ্টাব্দে ডঃ হীরেন্দ্র কুমার চ্যাটার্জী প্রথম সহ-অধ্যক্ষ নিযুক্ত হন। ১৯৫৮ খৃষ্টাব্দে পশ্চিমবঙ্গ সরকার এই প্রতিষ্ঠানকে অধিগ্রহণ করে।
অন্তর্ভুক্তি
১৯১১ খৃষ্টাব্দে সরকারের পক্ষ থেকে কলকাতার সমস্ত বেসরকারী চিকিৎসা প্রতিষ্ঠান কর্তৃপক্ষদের প্রস্তাব দেওয়া হয়, যাতে তারা এক হয়ে একটি কার্যকরী চিকিৎসা শিক্ষাপ্রতিষ্ঠান প্রতিষ্ঠা করে কলকাতা বিশ্ব্ববিদ্যালয়ের সাথে সংযুক্ত হয়। ১৯১৪ খৃষ্টাব্দে দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গল কর্তৃপক্ষ সরকারের প্রস্তাবে রাজী হয়।
ক্যাম্পাস
এই কলেজের পশ্চিম দিকে পূর্ব ক্যানাল রোড, দক্ষিণ দিকে ক্ষুদিরাম বসু সরণী, পূর্ব দিকে চক্ররেল ও টালা রেল স্টেশন এবং উত্তর দিকে ব্যারাকপুর ট্রাঙ্ক রোড অবস্থিত।
thumb|left|250px|অ্যাকাডেমিক ভবন
অ্যাকাডেমিক ভবন
ক্যাম্পাসের উত্তরপূর্ব দিকে সাত তল বিশিষ্ট অ্যাকাডেমিক ভবন অবস্থিত। এই ভবনে শারীরবিদ্যা, প্রাণরসায়ন, ভেষজবিজ্ঞান, জীবাণুর্বিজ্ঞান, ফরেন্সিক, কমিউনিটি মেডিসিন প্রভৃতি বিভাগ এবং গ্রন্থাগার অবস্থিত।
ডঃ এম. এন. বসু শারীরস্থান ভবন
অ্যাকাডেমিক ভবনের ঠিক সামনেই তিন তল বিশিষ্ট ডঃ এম. এন. বসু শারীরস্থান ভবন অবস্থিত। এর এক তলায় ডাক্তারী ছাত্রদের জন্য প্রদর্শন কক্ষ, মৃতদেহ সংরক্ষণস্থল এবং শব ব্যবচ্ছেদ বিভাগ রয়েছে। এর দোতলায় শারীরস্থান সংগ্রহালয় এবং তিন তলায় কলাস্থানবিদ্যা বিভাগ ও শব ব্যবচ্ছেদ বিভাগ রয়েছে। শারীরস্থান ভবনের বক্তৃতা প্রেক্ষাগৃহ এই ভবনের একতলায় পৃথক ভাবে অবস্থিত।
জেনারেল শূর শামসের প্রশাসনিক ভবন
ডঃ এম. এন. বসু শারীরস্থান ভবনের সামনে কলেজের প্রশাসনিক ভবন অবস্থিত, যা নেপালের জেনারেল শূর শামসেরের নামে নামাঙ্কিত। এই ভবনে কলেজের অধ্যক্ষ ও উপাধ্যক্ষের কার্যালয় এবং অন্যন্য প্রশাসনিক কার্যালয় রয়েছে।
thumb|left|255px|শল্যচিকিৎসা ভবন
শল্যচিকিৎসা ভবন
জেনারেল শূর শামসের প্রশাসনিক ভবনের পশ্চিমদিকে তিন তল বিশিষ্ট শল্যচিকিৎসা ভবনটি অবস্থিত। এই ভবনে একটি আধুনিক উপাচারশালা রয়েছে যেখানে ছয়টি অপারেশন টেবিলে নির্বাচিত ও পরিকল্পিত শল্যচিকিৎসা করা হয়। এই ভবনে ছয়টি অন্তর্বিভাগ ও একটি উপাচার পরবর্তী তত্ত্বাবধান কেন্দ্র রয়েছে।
স্যার কেদারনাথ দাস প্রসূতি ভবন
শল্যচিকিৎসা ভবনের দক্ষিণে বিশ্বখ্যাত ধাত্রীবিশারদ ও কলেজের প্রাক্তন অধ্যক্ষ স্যার কেদারনাথ দাসের নামাঙ্কিত প্রসূতি ভবন অবস্থিত। এই ভবনে একটি জরুরি প্রসবকালীন চিকিৎসা বিভাগ, একটি স্ত্রীরোগের বহির্বিভাগ ও একটি ধাত্রীবিদ্যার বহির্বিভাগ রয়েছে। এই ভবনে শিশু প্রসবের জন্য দুইটি প্রসব কক্ষ, একটি প্রসবকালীন পর্যবেক্ষণ কক্ষ ও একটি উচ্চ রক্তচাপ জনিত মাতৃত্বকালীন জটিলতার পর্যবেক্ষণ কক্ষ রয়েছে। এই ভবনে স্ত্রীরোগ ও ধাত্রীবিদ্যার দুইটি উপাচারশালা রয়েছে যেখানে নির্বাচিত, পরিকল্পিত এবং জরুরীকালীন শল্যচিকিৎসা করা হয়। এছাড়াও এই ভবনে একটি উপাচার পরবর্তী অন্তর্বিভাগ, দুইটি প্রাক-প্রসব পর্যবেক্ষণ অন্তর্বিভাগ, একটি প্রসবকালীন সংক্রমণজনিত রোগের অন্তর্বিভাগ ও একটি মাতৃত্বকালীন জটিলতার অন্তর্বিভাগ রয়েছে। শিশুবিভাগের তত্ত্বাবধানে এই ভবনে অসুস্থ সদ্যোজাতদের জন্য একটি আধুনিক চিকিৎসা কেন্দ্র রয়েছে।
ইনস্টিটিউট অব কার্ডিওভাস্কুলার সায়েন্সেস
স্যার কেদারনাথ দাস প্রসূতি ভবনের পূর্বদিকে ইনস্টিটিউট অব কার্ডিওভাস্কুলার সায়েন্সেস ভবন অবস্থিত। ১৯৮৮ থেকে ২০০৫ খৃষ্টাব্দ অব্দি আর. জি. কর মেডিক্যাল কলেজ ও হাসপাতালের তৎকালীন হৃদরোগবিভাগের প্রধান ডঃ অভিজিৎ বন্দ্যোপাধ্যায়ের উদ্যোগে আলবার্ট ভিক্টর হাসপাতালকে সংস্কার ও পুনর্নির্মাণ করে পশ্চিমবঙ্গ সরকার এই ভবনটি গড়ে তোলে। এই ভবনে উন্নত প্রযুক্তি দ্বারা হৃদরোগের ঔষধীয় চিকিৎসা এবং হৃৎপিণ্ড ও রক্তনালীর শল্য চিকিৎসা করা হয়। এই ভবনে পশ্চিমবঙ্গে প্রথম ও ভারতে দ্বিতীয় কৃত্রিম হৃৎকপাটিকা ব্যাঙ্ক পরিষেবা চালু রয়েছে।
স্যার নীলরতন সরকার গবেষণা কেন্দ্র
ইনস্টিটিউট অব কার্ডিওভাস্কুলার সায়েন্সেস ভবনের উত্তরদিকে স্যার নীলরতন সরকার গবেষণা কেন্দ্র অবস্থিত। এই ভবনের এক তলায় হৃদরোগ এবং হৃদশল্য বিভাগের বহির্বিভাগ রয়েছে। এই ভবনের দোতলায় স্ত্রীরোগবিভাগের অধীনে জরায়ুনালীতে বন্ধ্যাত্বকরণের পর পুনরায় গর্ভ ধারণে ইচ্ছুক মহিলাদের চিকিৎসার জন্য একটি বিভাগ রয়েছে।
এশিয়ার প্রথম সাধারণ হাসপাতাল মনোরোগ বিভাগ
১৯৩৩ খৃষ্টাব্দে অধ্যাপক গিরীন্দ্রশেখর বসুর তত্ত্বাবধানে এই প্রতিষ্ঠানে এশিয়ার প্রথম সাধারণ হাসপাতাল মনোরোগ বিভাগ হিসেবে মনোরোগ বিভাগের বহির্বিভাগ চালু হয়। ইন্ডিয়ান অ্যাসোসিয়েশন অব মেন্টাল হাইজিনের কলকাতা অধ্যায়ের পক্ষ থেকে প্রথমে সরকার দ্বারা পরিচালিত কলকাতা মেডিক্যাল কলেজে এই পরিষেবা চালু করার জন্য বাংলা সরকারের কাছে সহযোগিতা চাওয়া হয়। কিন্তু প্রাথমিক ভাবে সরকারের তরফ থেকে ইতিবাচক সাড়া মিললেও পরে সরকার পিছিয়ে আসে। এই পরিস্থিতে ঐ সংগঠন কারমাইকেল মেডিক্যাল কলেজের কর্তৃপক্ষকে সাধারণ হাসপাতাল মনোরোগ বিভাগ হিসেবে মনোরোগ বিভাগের বহির্বিভাগ চালু করতে রাজী করাতে সমর্থ হয়। কলেজ কর্তৃপক্ষ আসবাবপত্র ও বিনামূল্যে বিদ্যুতের ব্যবস্থা করলেও ইন্ডিয়ান অ্যাসোসিয়েশন অব মেন্টাল হাইজিন সংগঠনের কলকাতা অধ্যায় ঐ পরিষেবার যাবতীয় ব্যয়ভার বহন করে। পরিষেবা ১লা মে চালু হলেও প্রথম রুগী নথিভুক্ত হয় ২রা মে।
ভারতের দ্বিতীয় কৃত্রিম হৃৎকপাটিকা ব্যাঙ্ক
২০১১ খৃষ্টাব্দের ২৯শে মে এই প্রতিষ্ঠানে পশ্চিমবঙ্গে প্রথম ও ভারতে দ্বিতীয় কৃত্রিম হৃৎকপাটিকা ব্যাঙ্ক পরিষেবা চালু করা হয়। এই পরিষেবা নতুন দিল্লীতে অবস্থিত অখিল ভারতীয় আয়ুর্বিজ্ঞান সংস্থানের পরে দেশে দ্বিতীয়। এখানে মৃতদেহ থেকে কপাটিকা সংগ্রহ করে উপযুক্ত পরিবেশে সংরক্ষণ করে রোগীদের হৃৎপিণ্ডে প্রতিস্থাপিত করা হয়।.
কারানসিবের যুদ্ধ
কারানসিবের যুদ্ধ (Karánsebesi csata; Bătălia de la Caransebeș; Şebeş Muharebesi) অস্ট্রিয়ান সেনাবাহিনী একটি বন্ধুত্বপূর্ণ গোলাবর্ষণের ঘটনা, যা ১৭৮৮ সালের ২১-২২ সেপ্টেম্বর রাতে ১৭৮৭-১৭৯১ সালের অস্ট্রো-তুর্কি যুদ্ধের সময় ঘটেছিল। কারানসেবেসের যুদ্ধ (হাঙ্গেরিয়ান: Karánsebesi csata; জার্মান: Rückzug von Karánsebes; রোমানিয়ান: Bătălia de la Caransebeș; তুর্কি: Şebeş Muharebesi) ছিল একটি বন্ধুত্বপূর্ণ অগ্নিকাণ্ডের ঘটনা যা 21 সেপ্টেম্বরের 28 সেপ্টেম্বর রাতে সেনাবাহিনীতে ঘটেছিল। অস্ট্রো-তুর্কি যুদ্ধের সময়1787-1791।কারানসেবেসের যুদ্ধ অস্ট্রো-তুর্কি যুদ্ধের অংশ (1788-1791)￼
ছবি (1795 সালে আঁকা হয়েছিল) অটোমান বাহিনী কারানসেবেসের দিকে অগ্রসর হচ্ছে
তারিখ সেপ্টেম্বর 21–22, 1788VenueCaransebeș, Timiș RiverLocationCaransebeș, Timiș নদীর কাছে, আধুনিক দিনের রোমানিয়া কোঅর্ডিনেটস45°25′17″N 22°13′19″Etypefriendly সৈন্যবাহিনীর দ্বারা সংঘটিত কিছু অগ্নিসংযোগের কারণে পূর্ববর্তী অগ্নিসংযোগের কারণে অগ্নিসংযোগ করা হয়েছে।
জোসেফ দ্বিতীয়
100,000 পুরুষ
￼ অটোমান সাম্রাজ্য
কোকা ইউসুফ পাশা
ফলাফল অস্ট্রিয়ান ভুল; জোট প্রত্যাহার
অটোমান বাহিনী দুদিন পরে এসে কারানসেবেস পুনরুদ্ধার করে, মৃত ও আহত সৈন্যদের আবিষ্কার করে
হতাহতের সূত্রগুলি হ্যাবসবার্গের দিকে 150 থেকে 10,000 আনুমানিক হতাহতের মধ্যে রয়েছে
ঘটনা
তথ্যসূত্র
^ কনর, মার্টিন। "কারানসেবের যুদ্ধ - ইতিহাস এখন"। historyisnowmagazine.com. সংগৃহীত 22 আগস্ট 2022।
^ "Zur Kriegsgeschichte" [যুদ্ধের ইতিহাসে], Real Zeitung (Erlangen, Bavaria, Germany), 7 অক্টোবর 1788, no. 80, পৃ. 723-729; বিশেষ করে পৃষ্ঠা 726-728 দেখুন।
^ "VI. Türkische Angriffe auf das Kaiserliche Lager. Action by Slatina. rückzug der Kaiserlichen Armee. Einnahme der Festung Choczim. Anderweitige Begebenheiten des Türkenkriegs।" [VI. সম্রাটের শিবিরের বিরুদ্ধে তুর্কি আক্রমণ। স্লাটিনার কাছে অ্যাকশন। সম্রাটের সেনাবাহিনীর পশ্চাদপসরণ। খোতিনে দুর্গ দখল। .তুর্কি যুদ্ধের অন্যান্য ঘটনা।], Politisches জার্নাল: nebst Anzeige von gelehrten und andern Sachen [Political Journal, সহ পণ্ডিত এবং অন্যান্য কাজের বিজ্ঞপ্তি], 2 : 1052–1070 (1788); বিশেষ করে 1058-1059 পৃষ্ঠা দেখুন।
^ "Zur Kriegsgeschichte" [যুদ্ধের ইতিহাসে), Real Zeitung (Erlangen, Bavaria, Germany), 7 অক্টোবর 1788, no. 80, পৃ. 723-729; বিশেষ করে পৃষ্ঠা 726-728 দেখুন।
^ "III. Geschichte des Feldzugs 1788 der k.k. Hauptarmee gegen die Türken (Fortsetzung)" [III. তুর্কিদের বিরুদ্ধে সাম্রাজ্যের প্রধান সেনাবাহিনীর 1788 সালের অভিযানের ইতিহাস (ধারাবাহিকতা)], Oestreichische militärische Zeitschrift [অস্ট্রিয়ান সামরিক জার্নাল], 4 : 58–70 (1831); বিশেষ করে পৃষ্ঠা 58-65 দেখুন।
^ Real Zeitung, 1788, p. 728।
^ Politisches জার্নাল, 1788, p. 1059।
^ "Geschichte des Feldzugs 1788 der k.k. Hauptarmee gegen die Türken. Zweiter Abschnitt" [তুর্কিদের বিরুদ্ধে সাম্রাজ্য ও রাজকীয় প্রধান সেনাবাহিনীর 1788 সালে অভিযানের ইতিহাস।
বোমান ইরানি
বোমান ইরানি (জন্ম: ২ ডিসেম্বর ১৯৫৯) একজন ভারতীয় চলচ্চিত্র ও মঞ্চ অভিনেতা, কন্ঠস্বর শিল্পী এবং ফটোগ্রাফার। তিনি ডন, মুন্না ভাই এমবিবিএস, থ্রি ইডিয়টস এবং পিকে এবং হ্যাপি নিউ ইয়ার বলিউড চলচ্চিত্রে তার উপহাস এবং খলনায়ক ভূমিকার জন্য ব্যাপকভাবে পরিচিত হন।
প্রাথমিক জীবন
ইরানি ২ ডিসেম্বর ১৯৫৯ সালে মুম্বাইয়ে জন্মগ্রহণ করেন। তিনি বি.জে.পি.সি. ইনস্টিটিউট থেকে প্রাথমিক শিক্ষা সমাপ্ত করেন। এবং মুম্বাইয়ের মিথিবাই কলেজ থেকে স্নাতক সম্পন্ন করেন।পলিটেকনিক ডিপ্লোমা কোর্স করার পর তিনি ’তাজ মহল প্যালেস ও টাওয়ার’ ওয়েটার এবং রুম সার্ভিস কর্মী হিসেবে যোগদান করেন।
কর্মজীবন
ঈরানী তার কর্মজীবন থিয়েটারে অভিনয়ের মাধ্যমে শুরু করেন। ২০০০ সালে সিনেমা কাজ শুরু করেন। ২০০৩ সালে মুন্নাভাই এম.বি.বি.এস. সিনোমায় অভিনয়ের মাধ্যমে তিনি সবার নজরে আসেন।
চলচ্চিত্রে
ডরনা মানা হ্যায় ছবিতে ছোট্ট একটি ভুমিকায় কাজ করে তিনি বেশ প্রশংসিত হন। মুন্নাভাই এম.বি.বি.এস. ছবিতে তিনি ড: আস্তানার ভুমিকায় কাজ করে জনপ্রিয় হয়ে উঠেন এবং ২০০৪সালে তিনি ফিল্মফেয়ার বেস্ট কমেডিয়ান পুরুস্কারের জন্য মনোনিত হন। তার সবচেয়ে সাফল্যজন চরিত্র থ্রি ইডিয়টস সিনেমার ভাইরাস।
রসুলপুর বন্দর
রসুলপুর বন্দর হল একটি প্রস্তাবিত গভীর জলের বন্দর। বন্দরটি নির্মাণের অনুমতি পত্র আন্মা লাইন্স অর্জন করেছিল। বন্দরটি পশ্চিমবঙ্গের পূর্ব মেদিনীপুর জেলায় রসুলপুর নদী মোহনায় গড়ে উঠবে। বন্দরের জলের গভীরতা ১৮ মিটার হবে। এই বন্দরটি তৈরি হলে, এটিই পশ্চিমবঙ্গ এর প্রথম বেসরকারি জাহাজ বন্দর ও পশ্চিমবঙ্গের সবচেয়ে বেশি গভীরতা যুক্ত বন্দর হবে।
নির্মাণ কাজ
বন্দরটি নির্মাণের জন্য পরিবেশগত ছাড়পত্র ও "কোক্টাল রেগুলুশন জোন ম্যাপ" দরকার। বন্দরটি নির্মাণের জন্য উক্ত শর্ত দুটিই নির্মাণ সংস্থা অর্জনের করে। বন্দটি নির্মাণের প্রথম ধাপে উপকূলে মাটি জমা করে প্রয়োজনীয় জমি তৈরি করার পরিকল্পনা করা হয়েছে। বন্দরটি নির্মাণে "আম্মা লাইন্স" মোট ৬,০০০ কোটি টাকা (₹) খরচ করবে।
আম্মা লাইন্সের অনুযায়ী, যে প্রযুক্তিতে বন্দরের চ্যানেল তৈরির পরিকল্পনা করা হবে, সেই প্রযুক্তির মেধাস্বত্ব তাদের কাছে রয়েছে। ইতিপূর্বে একই ধরনের প্রযুক্তি ব্যবহার করে মহারাষ্ট্রে রিলায়েন্স গোষ্ঠীর সঙ্গে মিলিত ভাবে রেওয়াস বন্দর নির্মাণের প্রক্রিয়া শুরু করেছে। রেওয়াসে নাব্যতা যেখানে ১৬ মিটার হবে, সেখানে রসুলপুরের গভীরতা ১৮ মিটার হবে।
যোগাযোগ
বন্দর থেকে  দূরে জাতীয় সড়ক ১১৬ বি অবস্থিত। রেলপথও ১০ কিমি দূরে কাঁথিতে অবস্থিত। ফলে বন্দর থেকে পন্য পরিবহনের জন্য সড়ক পথ ও রেলপথ নির্মান করার পরিকল্পনা নেওয়া হয়।
সড়ক নির্মান পরিকল্পনা
প্রকল্পের জন্য জুনপুট থেকে কাঁথি পর্যন্ত ৯ কিলোমিটার রাস্তার ভূমিকা গুরুত্বপূর্ণ। যাবতীয় পণ্য যাওয়া আসার জন্য এই সংযোগ জরুরি বলে উল্লেখ করে বন্দর নির্মাতা আম্মালাইন্স। কিন্তু জুনপুট-কাঁথি সড়কের উন্নয়ন পরিকল্পনা ভেস্তে যাওয়ায় বিকল্প ব্যবস্থা হিসেবে ঘুরপথে হরিপুর থেকে কাঁথি পর্যন্ত রাস্তা তৈরির পরিকল্পনা করে সংস্থাটি।
মোট তেরোটি মৌজার জমি এই রাস্তায় রয়েছে। তাই রাস্তা চওড়া করার জন্য এই জমির মানচিত্র ও বিবরণ জরুরি। দক্ষিণ রামপুর, দক্ষিণ গোপীনাথপুর, খাকিনা, বেণীপুর, বিচুনিয়া-সহ তেরোটি মৌজার জমি অধিগ্রহণ করা হয়েছে।
জ্যাকলিন পারকিন্স
জ্যাকলিন পারকিন্স (জন্ম ২৯ আগস্ট ১৯৬৫) একজন অস্ট্রেলীয় দূরপাল্লার দৌড়বিদ। তিনি ১৯৮৮ সালের গ্রীষ্মকালীন অলিম্পিকে মহিলাদের ৩০০০ মিটার এবং মহিলাদের ১০,০০০ মিটারে প্রতিদ্বন্দ্বিতা করেছিলেন।
কেনেথ এন্ডারসন
শিকারি হয়ে উঠার পিছনের কাহিনী
কেনেথ এন্ডারসনের বাবা ডাগলাস স্টুয়ার্ট এন্ডারসন এফসিএমএ (পুনা, মহারাষ্ট্র) এর সুপারিটিন্ডেন্ট ছিলেন। সেখানে তিনি সেনাবাহিনীর বেতন প্রদানের কাজ করতেন এবং তার পদবী ছিল ক্যাপ্টেন (অনারারি)। ডাগলাসের একটি রাইফেল ছিল যেটি দিয়ে তিনি প্রায়ই ওয়াটার ফাউল (নদীর চারিধারে বাস করে এমন একধরনের পাখি।) শিকার করতেন। ডাগলাসের যদিও মানুষখেকো বাঘ বা চিতা শিকারের অভিজ্ঞতা ছিল না কিন্তু বাবা ডাগলাসই পরবর্তী সময়ে কেনেথ এন্ডারসনের শিকারি হয়ে উঠার পিছনে প্রধান অনুপ্রেরণা ছিলেন।
শিক্ষা, কর্মজীবন ও পরিবার
এন্ডারসন বিশপ কটন বয়েস স্কুল থেকে পাশ করে ব্যাঙ্গালুরুস্থ সেইন্ট জোসেফ কলেজে অধ্যয়ন করেন। শিক্ষাজীবন শেষে তিনি ব্যাঙ্গালুরুস্থ তৎকালীন ব্রিটিশ এয়ারক্রাফট ফ্যাক্টরিতে ফ্যাক্টরি ম্যানেজার (প্ল্যানিং) পদে চাকরি করেন। এন্ডারসন তার লিখিত বইয়ে কর্ণাটক, হায়দারাবাদ ও তামিলনাড়ু এলাকায় তার প্রায় ২০০ একর জমি ছিল বলে উল্লেখ করেন। তিনি এক কন্যাসন্তান, জুন (জন্ম ১৯৩০) ও এক পুত্রসন্তান, ডোনাল্ডের (১৯৩৭) জনক। কন্যা জুন এখন পূর্ব অস্ট্রেলিয়ায় বসবাস করেন বলে জানা যায়। পুত্র ডোনাল্ড এন্ডারসনও পরবর্তীকালে পিতার পদাঙ্ক অনুসরণ করে শিকারি হয়ে উঠেন এবং ব্যাঙ্গালোর, ভারতে অনেক শিকার করেন।
এন্ডারসন বেশ কিছু দক্ষিণ ভারতীয় ভাষায় কথা বলতে পারতেন। তিনি কানাড়া ভাষায় দক্ষ ছিলেন। কানাড়া ভাষা ছাড়াও তিনি তামিল ও তৎকালীন ব্যাঙ্গালোরের স্থানীয় ভাষায়ও কথা বলতে পারতেন। তার লিখিত বহু গল্পে তিনি তার প্রিয় স্টুডিবেকার গাড়ি ও .৪৫০ বোরের উইনচেষ্টার রাইফেলের (১৮৯৫ মডেল) কথা উল্যেখ করেছেন। এন্ডারসন শিকার করা ছাড়াও দক্ষিণ ভারতের বন্যপ্রাণী সংরক্ষণে অগ্রণী ভূমিকা রেখেছেন। নিজের লেখা বহু গল্পে তিনি অহেতুক বাঘ বা অন্যান্য বন্যপ্রাণী হত্যার বিরোধিতা করেছেন। তার লিখিত ফিকশনে তিনি একটি বাঘের মানুষখেকো হয়ে উঠার পিছনের কারণগুলো অত্যন্ত প্রামান্য আকারে, যুক্তিগ্রাহ্যরুপে তুলে ধরেছেন ও বেশির ভাগ ক্ষেত্রেই এর পিছনে চোরা শিকারিদের দ্বায়ি করেছেন।
প্রকৃতি ও বন্য প্রাণীর জন্য এন্ডারসনের ছিল অপরিসীম ভালবাসা। তার "টেলস ফ্রম দি ইন্ডিয়ান জাঙ্গাল" বইয়ের শুরুতে তিনি লিখেছেন,
“এখানেই তাঁর (এন্ডারসনের নিজের) বাড়ি এবং এখানেই তিনি মৃত্যুবরণ করতে চান। জঙ্গলই তাঁর জন্মভূমি, স্বর্গ এবং চির বিশ্রামের স্থল যখন সব কিছু শেষ হয়ে যাবে।"
শিকার জীবন
এন্ডারসন প্রায়ই নিরস্ত্র অবস্থায় জঙ্গলে চলে যেতেন বলে তার বইয়ে উল্লেখ করেছেন। সেখানে যেয়ে বন্দুকের ট্রিগার টানার চাইতে ক্যামেরার শাটার টেপাই এন্ডাসনের বেশি পছন্দ ছিল। এন্ডারসন একজন দক্ষ ট্র্যাকার ছিলেন। তিনি নিজ জীবনের ঝুঁকি নিয়ে মানুষখেকো বাঘ বা চিতার পায়ের ছাপ অনুসরণ করে প্রচুর মানুষখেকো হত্যা করেছেন। তার বিখ্যাত কিছু শিকারের মধ্যে রয়েছে মাইসরের শ্লথ ভাল্লুক, জওয়ালাগিরির মানুষখেকো বাঘ, সেগুরের মানুষখেকো বাঘ, মুন্ডাচিপাল্লামের মানুষখেকো বাঘ ইত্যাদি।
এন্ডারসন অফিসিয়ালি অন্তত ৮টি মানুষখেকো চিতা এবং ৭টি মানুষখেকো বাঘ শিকারের কথা রেকর্ড করেছেন। চিতাগুলোর মধ্যে অন্তত ৭টি মদ্দা ও ১টি মাদী বাঘ ছিল। আর বাঘগুলোর মধ্যে ৫টি ছিল মদ্দা বাঘ এবং ২টি মাদী বাঘ। সরকারী নথি অনুযায়ী এন্ডারসন শিকারগুলো করেন ১৯৩৯ সাল থেকে ১৯৫৫ সালের মধ্যে। সরকারী দলিলের হিসেবের বাইরেও এন্ডারসন ১৮ থেকে ২০টি মানুষখেকো চিতা ও ১৫ থেকে ২০টি মানুষখেকো বাঘ শিকার করেছেন বলে কথিত আছে। বাঘ, চিতা ও ভাল্লুক ছাড়াও এন্ডারসন কিছু ক্ষতিকর হয়ে ওঠা হাতিও শিকার করেছেন।
স্থানীয় আদিবাসীদের সাথে সম্পর্ক
কেনেথ এন্ডারসন লিখিত বিভিন্ন গল্পে স্থানীয় আদিবাসী সম্প্রদায়ের মানুষদের সাথে তার সুসম্পর্কের কথা উল্লেখ করেছেন। এইসব আদিবাসীদের অনেককে তিনি তার বন্ধু বলে উল্যেখ করেছেন। এদের মধ্যে পুজারি উপজাতির বীরা ও শোলাগা উপজাতির চোরাশিকারি রাঙ্গার কথা তার বেশ কয়েকটি গল্পে উল্লেখ আছে।
লেখালেখি
কেনেথ এন্ডারসনের লেখা ছিল সাদাসিধে, বর্ণনা মূলক ও বন্যপ্রাণী বিষয়ক তথ্যে পরিপূর্ণ। যদিও বেশির ভাগ লেখাই ছিল মানুষখেকো বাঘ ও চিতা বিষয়ক তথাপি তিনি অন্যান্য বন্যপ্রাণী যেমন হাতি, ভাল্লুক, বাইসন প্রভৃতি বন্যপ্রাণী ও অন্য শিকারির অভিজ্ঞতা নিয়েও অনেক নিবন্ধ অনেক লিখেছেন। শিকার ও শিকারি ছাড়াও কেনেথ এন্ডারসন বন্য কুকুর, হায়েনা, সাপ, বিভিন্ন ধরনের পাখি ও বন্য প্রকৃতি নিয়ে প্রচুর লিখেছেন।
বন্য প্রাণী ও প্রকৃতি ছাড়াও এন্ডারসনের লেখায় তৎকালীন ভারতের পাহাড়ি দারিদ্র পীড়িত মানুষের জীবনযাত্রা তাদের অর্থনৈতিক অবস্থা, রীতিনীতি, সংস্কৃতি, ধর্মবিশ্বাস, কুসংস্কার প্রভৃতি বিষয় অত্যন্ত নিখুঁত ও বিশ্বাসযোগ্য ভাবে ফুটে উঠেছে। তৎকালীন ভারতের রুগ্ন যোগাযোগ ব্যবস্থা ও দুর্বল স্বাস্থ্যসেবার কথা তার লেখায় বহুবার উল্যেখিত হয়েছে।
মৃত্যু
এন্ডারসন ১৯৭৪ সালের ৩০ই আগস্ট প্রোস্টেট ক্যান্সারে আক্রান্ত হয়ে মারা যান। এসময় তার বয়স হয়েছিল ৬৪ বছর।
বাংলা অনুবাদ
বাংলাদেশ ও পশ্চিম বঙ্গের বেশ কিছু প্রকাশনা সংস্থা থেকে কেনেথ এন্ডারসনের বেশ কিছু বইয়ের বাংলা অনুবাদ বেরিয়েছে। বাংলাদেশে সেবা প্রকাশনী, প্রজাপতি প্রকাশনী ইত্যাদি প্রকাশনা প্রতিষ্ঠান থেকে অনুবাদের পাশাপাশি রূপান্তরিত (অনুলিখিত) বেশ কিছু শিকারের গল্প সংকলন বেরিয়েছে। কেনেথ এন্ডারসন, জিম করবেট, জন হান্টার, পচাব্দি গাজী প্রমুখ শিকারির শিকার গল্প বাংলাদেশ সহ পশ্চিম বঙ্গে বেশ পাঠকপ্রিয়তা পেয়েছে।
গ্রন্থ সমূহ
শিকার বিষয়ক বই
অন্যান্য বই
কেনেথ এন্ডারসনের লিখিত বইগুলোর মধ্যে "জাঙ্গাল লং অ্যাগো" বইটি তার মৃত্যুর পরে প্রকাশিত হয় ও "ফায়ারস অফ প্যাশন" বইটি তিনি মূলত ভারতে বিশেষ করে দক্ষিণ ভারতে অভিবাসী স্কটিশদের অবস্থা বর্ণনা করেন।
ইংল্যান্ড রাজ্য
ইংল্যান্ড রাজ্য (Regnum Anglorum, "ইংরেজদের রাজ্য") ১২ জুলাই ৯২৭ সাল থেকে গ্রেট ব্রিটেন দ্বীপে একটি সার্বভৌম রাষ্ট্র ছিল, যখন এটি বিভিন্ন অ্যাংলো-স্যাক্সন রাজ্য থেকে উদ্ভূত হয়েছিল, ১লা মে ১৭০৭ পর্যন্ত, যখন এটি একত্রিত হয়েছিল। গ্রেট ব্রিটেনের রাজ্য গঠনের জন্য স্কটল্যান্ডের সাথে। মধ্যযুগীয় সময়কালে ইংল্যান্ডের কিংডম ইউরোপের সবচেয়ে শক্তিশালী রাষ্ট্রগুলির মধ্যে ছিল
১২ জুলাই ৯২৭-এ, বিভিন্ন অ্যাংলো-স্যাক্সন রাজ্যগুলি ইথেলস্তান (আর. ৯২৭-৯৩৯) ইংল্যান্ডের রাজ্য গঠন করতে। ১০১৬ সালে, রাজ্যটি ইংল্যান্ড, ডেনমার্ক এবং নরওয়ের মধ্যে একটি ব্যক্তিগত ইউনিয়ন ন্যট দ্য গ্রেটের উত্তর সমুদ্র সাম্রাজ্যের অংশ হয়ে ওঠে। ১০৬৬ সালে ইংল্যান্ডে নর্মান বিজয়ের ফলে ইংরেজ রাজধানী শহর এবং প্রধান রাজকীয় বাসভবন উইনচেস্টারের অ্যাংলো-স্যাক্সন ওয়ান থেকে ওয়েস্টমিনস্টারে স্থানান্তরিত হয় এবং লন্ডন শহর দ্রুত ইংল্যান্ডের বৃহত্তম এবং প্রধান বাণিজ্যিক কেন্দ্র হিসাবে নিজেকে প্রতিষ্ঠিত করে।
১০৬৬ সালের নর্মান বিজয় থেকে ইংল্যান্ডের রাজ্যের ইতিহাসগুলি প্রচলিতভাবে ধারাবাহিকভাবে শাসক রাজবংশের নামকরণের সময়কালকে আলাদা করে: নরম্যান ১০৬৬–১১৫৪, প্ল্যান্টাজেনেট ১১৫৪–১৪৮৫, টিউডর ১৪৮৫–১৬০৩ এবং স্টুয়ার্ট ১৬০৩-১৭০৭-এর স্টুয়ার্ট। .রাজবংশীয়ভাবে, ১০৬৬ সালের পর সমস্ত ইংরেজ রাজারা শেষ পর্যন্ত নর্মানদের বংশধর বলে দাবি করে; প্ল্যান্টাজেনেটের পার্থক্য নিছক প্রচলিত, হেনরি দ্বিতীয় (রাজত্ব ১১৫৪-১১৮৯) থেকে শুরু করে, সেই সময় থেকে, অ্যাঞ্জেভিন রাজারা "প্রকৃতিতে আরও ইংরেজ" হয়ে ওঠেন; ল্যাঙ্কাস্টার এবং ইয়র্কের বাড়িগুলি উভয়ই প্ল্যান্টাজেনেট ক্যাডেট শাখা, টিউডার রাজবংশ দাবি করেছে যে জন বিউফোর্টের মাধ্যমে এডওয়ার্ড তৃতীয় থেকে বংশোদ্ভূত এবং হাউস অফ স্টুয়ার্টের জেমস VI এবং আমি মার্গারেট টিউডরের মাধ্যমে হেনরি সপ্তম থেকে বংশোদ্ভূত বলে দাবি করেছেন।
ইংল্যান্ড জয়ের পর, নরম্যানরা ধীরে ধীরে তাদের বিজয়কে ব্রিটিশ দ্বীপপুঞ্জের অবশিষ্টাংশ এবং মহাদেশের অতিরিক্ত ভূমিতে, বিশেষ করে আধুনিক ফ্রান্সে প্রসারিত করতে চেয়েছিল। সময়ের সাথে সাথে, এটি একটি সম্প্রসারণবাদের দীর্ঘস্থায়ী নীতিতে পরিণত হবে যা ধারাবাহিকভাবে, এখনকার "ইংরেজি", রাজবংশগুলির দ্বারা ক্রমাগতভাবে ক্রমবর্ধমান আগ্রাসনের মাত্রার সাথে অনুসরণ করা হয়েছে। দ্বাদশ শতকের শুরুতে, নরম্যানরা আয়ারল্যান্ডে গুরুতর আক্রমণ শুরু করে। ১২৮৪ সালে এডওয়ার্ড I দ্বারা ওয়েলস বিজয়ের সমাপ্তি ওয়েলসকে ইংরেজ মুকুটের নিয়ন্ত্রণে নিয়ে আসে, যদিও আয়ারল্যান্ডকে সম্পূর্ণভাবে পরাধীন করার জন্য এডওয়ার্ডের প্রচেষ্টা খুব সীমিত সাফল্যের সাথে দেখা যায় যখন তার স্কটল্যান্ড বিজয়ের প্রাথমিক সাফল্য ইংরেজ সামরিক পরাজয়ের দ্বারা বাতিল হয়ে যায়। তার ছেলে, দ্বিতীয় এডওয়ার্ড । তৃতীয় এডওয়ার্ড (রাজত্ব ১৩২৭-১৩৭৭) ইংল্যান্ডের রাজ্যকে ইউরোপের সবচেয়ে শক্তিশালী সামরিক শক্তিতে রূপান্তরিত করেছিলেন; তার শাসনামলে আইন প্রণয়ন ও সরকারের গুরুত্বপূর্ণ উন্নয়নও দেখা যায়-বিশেষ করে ইংরেজ পার্লামেন্টের বিবর্তন। ১৩৪০-এর দশক থেকে ইংল্যান্ডের রাজারাও ফ্রান্সের মুকুট দাবি করে, কিন্তু শত বছরের যুদ্ধের পর ইংরেজরা ক্যালাইস ব্যতীত মহাদেশে তাদের সমস্ত জমি হারিয়ে ফেলে। ১৪৫৫ সালে গোলাপের যুদ্ধের পরবর্তী প্রাদুর্ভাব নিশ্চিত করবে যে ইংরেজরা আর কখনও তাদের ফরাসি দাবিগুলিকে গুরুত্বের সাথে অনুসরণ করার অবস্থানে ছিল না।
গোলাপের যুদ্ধের অশান্তির পরে, টিউডর রাজবংশ ইংরেজ রেনেসাঁর সময় শাসন করেছিল এবং আবার ইংল্যান্ডের বাইরেও ইংরেজী রাজতান্ত্রিক ক্ষমতা প্রসারিত করেছিল, বিশেষ করে 1542 সালে ইংল্যান্ডের পূর্ণ মিলন এবং ওয়েলসের প্রিন্সিপ্যালিটি অর্জন করে। টিউডাররা আয়ারল্যান্ডের ইংরেজদের নিয়ন্ত্রণও সুরক্ষিত করেছিল, যদিও এটি শতাব্দীর পর শতাব্দী ধরে ইংল্যান্ডের সাথে ব্যক্তিগত ইউনিয়নে একটি পৃথক আয়ারল্যান্ড রাজ্য হিসাবে শাসিত হতে থাকবে। অষ্টম হেনরি চার্চ অফ ইংল্যান্ড এবং রোমান ক্যাথলিক চার্চের মধ্যে যোগাযোগ ভেঙে দিয়ে ইংরেজী সংস্কারের সূত্রপাত করেন, যদিও সংস্কারের মতবাদের দিকগুলি যা ইংরেজি চার্চকে স্বীকৃতভাবে প্রোটেস্ট্যান্ট হিসাবে প্রতিষ্ঠিত করেছিল তার অল্প বয়স্ক পুত্রের সংক্ষিপ্ত রাজত্ব না হওয়া পর্যন্ত আন্তরিকভাবে অনুসরণ করা হবে না। এডওয়ার্ড ষষ্ঠ । হেনরির জ্যেষ্ঠ কন্যা প্রথম মেরি এর অনুরূপ সংক্ষিপ্ত শাসনামলে ক্যাথলিক ধর্মে ফিরে আসার পর, মেরির সৎ বোন এলিজাবেথ প্রথম (রাজত্ব 1558-1603) এলিজাবেথান ধর্মীয় বন্দোবস্তের শর্তাবলীর অধীনে প্রোটেস্ট্যান্টবাদ পুনঃপ্রতিষ্ঠিত করেন, এরই মধ্যে ইংল্যান্ডকে একটি মহান শক্তি হিসেবে প্রতিষ্ঠা করেন। নতুন বিশ্বে সম্পত্তি দাবি করে ব্রিটিশ সাম্রাজ্যের ভিত্তি স্থাপন করা। হেনরি যখন স্কটল্যান্ডকে বশীভূত করার প্রয়াসে সীমান্তের উত্তরে একটি আক্রমনাত্মক বৈদেশিক নীতি অনুসরণ করেছিলেন, তখন এলিজাবেথ অনেক বেশি সমঝোতামূলক অবস্থান গ্রহণ করেছিলেন বিশেষ করে স্কটল্যান্ডের নিজস্ব সংস্কারের মতো উন্নয়নের আলোকে এবং চূড়ান্ত নিশ্চিত যে স্কটিশ রাজা এলিজাবেথের স্থলাভিষিক্ত হবেন।
১৬০৩ সালে জেমস VI এবং I-এর যোগদানের পর থেকে, স্টুয়ার্ট রাজবংশ স্কটল্যান্ডের সাথে ব্যক্তিগত মিলনে ইংল্যান্ড এবং আয়ারল্যান্ড শাসন করেছিল। স্টুয়ার্টসের অধীনে, রাজ্যটি গৃহযুদ্ধে নিমজ্জিত হয়, যা ১৬৪৯ সালে চার্লস I-এর মৃত্যুদন্ডে পরিণত হয়। ১৬৬০ সালে রাজতন্ত্র ফিরে আসে, কিন্তু গৃহযুদ্ধ এমন নজির স্থাপন করেছিল যে একজন ইংরেজ রাজা সংসদের সম্মতি ছাড়া শাসন করতে পারে না। এই ধারণাটি ১৬৮৮ সালের গৌরবময় বিপ্লবের অংশ হিসাবে আইনত প্রতিষ্ঠিত হয়েছিল। এই সময় থেকে ইংল্যান্ডের রাজ্য, সেইসাথে এর উত্তরসূরি রাজ্য গ্রেট ব্রিটেন এবং যুক্তরাজ্য, একটি সাংবিধানিক রাজতন্ত্র হিসাবে কার্যকরভাবে কাজ করেছে। ১৭০৭ সালের ১ মে, ইউনিয়ন 1707 এর আইনের অধীনে, ইংল্যান্ড এবং স্কটল্যান্ড রাজ্যগুলি গ্রেট ব্রিটেনের পূর্বোক্ত রাজ্য গঠনের জন্য একত্রিত হয়।
বাদামী
বাদামী (ভিন্ন বানান বাদামি) একটি যৌগিক রঙ। মুদ্রণ বা চিত্রকলায় ব্যবহৃত সিএমওয়াইকে রং মডেলে লাল, কালো ও হলুদ মিশিয়ে বাদামি তৈরি করা হয়, অথবা লাল, হলুদ ও নীল মিশিয়ে কম্পিউটার-টেলিভিশনের পর্দায় ব্যবহৃত আরজিবি রং মডেলে বাদামির উপাদান হলো নির্দিষ্ট অনুপাতে লাল ও সবুজ। প্রকৃতিতে কাঠ, মাটি, মানুষের ত্বক প্রভৃতিতে বাদামি রং দেখা যায়। এটি মূলত গাঢ় কাঠ বা উর্বর মাটির রঙ। ইউরোপ-আমেরিকার জনজরিপ অনুসারে লোকদের সবচেয়ে কম প্রিয় রং বাদামি। একে সাধারণত সরলতা, গ্রাম্যতা, মল ও দারিদ্র্যের রং বলে ভাবা হয়।
ব্যুৎপত্তি
বাংলা বাদাম শব্দটি এসেছে সংস্কৃত বাতাম্র থেকে, সেখান হতে বাদামি বা বাদামী। বাদামিকে রঙনাম হিসেবে লিখিতভাবে প্রথম ব্যবহার করেন ঈশ্বরচন্দ্র বিদ্যাসাগর, ১৮৯১ সালে।
বাদামির ইংরেজি নাম Brown (ব্রাউন)। শব্দটা এসেছে প্রাচীন ইংরেজির শব্দ brún থেকে, মূলত এর অর্থ ছিল রঙের কোনো গাঢ় বা কালচে রূপ। ইংরেজি রঙনাম হিসেবে এর প্রথম লিখিত ব্যবহার হয় ১০০০ সালে। কমন জার্মান ভাষার বিশেষণ *brûnoz, *brûnâ বলতে গাঢ় রং এবং ঝকঝকে বা জ্বলজ্বলে বৈশিষ্ট্য বোঝাতো, যেমন বার্নিশ। বর্তমান অর্থটি বিকশিত হয় ১৪শ শতক থেকে, মধ্য ইংরেজিতে।
বিশ্বের বিভিন্ন ভাষায় বাদামি রঙের নামটা প্রায়ই খাদ্য-পানীয়ের সাথে যুক্ত; পূর্ব-ভূমধ্যসাগরীয় অঞ্চলে, বাদামির প্রতিশব্দ এসেছে কফি রং থেকে। তুর্কিতে বাদামিকে বলে kahve rengi; গ্রীকে kafé, মেসিডোনিয়ায় kafeyev। দক্ষিণপূর্ব এশিয়ায় নামটা এসেছে চকলেট থেকে: মালয় ভাষায় coklat; ফিলিপিনোতে tsokolate। আর জাপানী প্রতিশব্দ chairo অর্থ চায়ের রঙ।
প্রাচীন ইতিহাস
প্রাচীন গ্রীক এবং রোমকরা সেপিয়া নামে একরকম চমৎকার লালচে-বাদামি কালি বানিয়েছিল। কালিটি তৈরি করা হতো বেশ কয়েকরকম কাটলফিশের কালি থেকে। লিওনার্দো দা ভিঞ্চি, রাফায়েল এবং রেনেসাঁযুগের অন্য শিল্পীরাও কালিটি ব্যবহার করতেন, এখনো করেন।
প্রাচীন রোমে, বাদামি বা গেরুয়া পোশাক পরতো নিচু শ্রেণীর বা অশিক্ষিত লোকেরা। শহুরে দরিদ্র বা আমজনতাকে বলা হতো "pullati", যার অর্থ "বাদামি পোশাক পরে যারা"।
ধ্রুপদী-উত্তর ইতিহাস
মধ্যযুগে ফ্রান্সিসকান সন্ন্যাসীরা তাদের নিরহঙ্কার ও দারিদ্র্যের চিহ্নস্বরূপ বাদামি বা ধূসর আলখেল্লা পরতো। সমাজের প্রত্যেক শ্রেণীকে তাদের মর্যাদা অনুসারে রং পরতে হতো; ধূসর ও বাদামি ছিল গরিবদের রঙ। রুসেট ছিল একরকম খসখসে ঘরেবোনা উলের কাপড়। সেই উল রঞ্জিত করা হতো ওড এবং ম্যাডার দিয়ে, ফলে কাপড়ে ধূসর বা বাদামির কোমল শেড পড়তো। ১৩৬৩ সালের আইন অনুসারে গরিব ইংরেজরা রুসেট পরতে বাধ্য হতো। মধ্যযুগীয় কবিতা Piers Plowman-তে পুণ্যবান খ্রিস্টানের বর্ণনা: "And is gladde of a goune of a graye russet As of a tunicle of Tarse or of trye scarlet."
মধ্যযুগের শিল্পকলায় গাঢ় বাদামী পিগমেন্ট কদাচিৎ ব্যবহার করা হতো। সেকালের চিত্রশিল্পী এবং বই অলঙ্করণকারীরা গাঢ় রঙের বদলে লাল, নীল, সবুজ প্রভৃতি উজ্জ্বল ও স্বতন্ত্র রং পছন্দ করতেন। পনেরোশো শতাব্দী শেষ হবার আগে ইউরোপেও আম্বার রঙটি ব্যাপকভাবে ব্যবহৃত হয়নি। রেনেসাঁ চিত্রশিল্পী ও লেখক জর্জিও ভাসারি (১৫১১–১৫৭৪) রঙগুলোকে তাদের যুগে বেশ নতুন বলে মন্তব্য করেছেন।
পনেরো শতকের শেষদিকে শিল্পীরা তৈলচিত্রে বাদামী রঙের ব্যবহার বাড়ান। রেনেসাঁর সময়ে তারা সাধারণত চার রকমের বাদামী ব্যবহার করতেন; কাঁচা আম্বার, ইতালির আম্ব্রিয়া থেকে উত্তোলিত ঘোর বাদামী কাদামাটি; কাঁচা সিয়েনা, টাস্কানির সিয়েনা হতে লালচে-বাদামী মাটি; পোড়া আম্বার, আম্ব্রিয়ান কাদার পোড়ানো গাঢ় ছায়ারূপ; আর পোড়া সিয়েনা, পুড়িয়ে গাঢ় লালচে-বাদামী করা মাটি। উত্তর ইউরোপে, জ্যান ভ্যান আইক তার আঁকা প্রতিকৃতিগুলোতে উর্বর মাটির মতো বাদামী রং ব্যবহার করে অন্য উজ্জ্বল রঙগুলোকে আরো স্পষ্ট করে তুলেছেন।
১৭শ এবং ১৮শ শতাব্দী
১৭ ও ১৮ শতকে বাদামী রঙের সর্বাধিক ব্যবহার হয়। কারাভাজিও এবং রেমব্র্যান্ট ছবিতে চেয়ারোসকুরো (আলো-ছায়া) রূপ ফুটিয়ে তুলতে বাদামী রং কাজে লাগাতেন। রেমব্র্যান্ট তার ছবির মূল স্তরেও আম্বার ব্যবহার করতেন যাতে রং তাড়াতাড়ি শুকাতো। তিনি ক্যাসল মাটি বা কোলোন মাটি নামে বাদামীর নতুন এক পিগমেন্ট ব্যবহার করতে শুরু করেন। এটি ছিল একটি প্রাকৃতিক মেটে রঙ, যার নব্বই ভাগের বেশিই জৈব যৌগ, যেমন মাটি ও পিট। রুবেনস এবং অ্যান্থোনি ভ্যান ডাইকও রঙটি ব্যবহার করতেন। পরবর্তীতে এটি ভ্যান ডাইক বাদামী নামে পরিচিত হয়।
১৯শ এবং ২০শ শতাব্দী
ফরাসী ইমপ্রেশনিস্টরা সাধারণত বাদামী রং ঘৃণা করতেন, তাদের পছন্দ ছিল উজ্জ্বল, বিশুদ্ধ রঙ। ১৯ শতকের এসব শিল্পীদের মধ্যে ব্যতিক্রম ছিলেন পল গোগাঁ; তিনি ফরাসী পলিনেশিয়ার প্রাকৃতিক দৃশ্য ও লোকজন এঁকেছেন সপ্রভ বাদামী বর্ণে।
২০ শতকের প্রান্তে, পশ্চিমা সভ্যতায় বাদামী হয়ে ওঠে সরল, সস্তা, প্রকৃতি বা সুস্বাস্থ্যের প্রতীক। ব্যাগ লাঞ্চ (ফলমূল, স্যান্ডউইচজাতীয় টিফিন) নেয়া হতো বাদামী কাগজের ব্যাগে; প্যাকেজও মোড়ানো হতো বাদামী কাগজে; বাংলায় যেটাকে বলা হয় বাঁশ কাগজ। তখন সাদা পাউরুটি বা চিনির চেয়ে বাদামী পাউরুটি ও বাদামী চিনিকে (লাল চিনি বলে পরিচিত) বেশি প্রাকৃতিক ও স্বাস্থ্যকর বলে ধারণা করা হতো।
আলোকবিজ্ঞান
বাদামি একটি যৌগিক রঙ; লাল, হলুদ ও কালোর মিশ্রণে এটি তৈরি করা হয়। কম্পিউটার-টেলিভিশনের পর্দায় ব্যবহৃত আরজিবি রং মডেলে নির্দিষ্ট অনুপাতে লাল ও সবুজ আলো মিশিয়ে বাদামি রং দেখানো হয়।
কম তীব্রতার রং বলে বাদামি একটি টারশিয়ারি রঙ: তিনটি বিয়োজক মূল রঙের মিশ্রণ যেখানে সায়ান রঙ-উপাদান কম থাকে। কেবল উজ্জ্বলতর রঙের বিপরীতেই বাদামি দৃষ্টিগ্রাহ্য হয়। স্বাভাবিক আলোকমাত্রা কম হলে হলুদ, কমলা, লাল বা গোলাপি রঙের বস্তু এমন দেখায়, যদিও তারা স্বাভাবিক আলোতে বাদামির প্রতিফলিত লাল/কমলা আলোর সমপরিমাণই প্রতিফলিত করে।
বাদামী চোখ
মানবচোখে আইরিসের স্ট্রোমাতে মেলানিনের ঘনমাত্রা তুলনামূলক বেশি হলে স্বল্প ও দীর্ঘ উভয় তরঙ্গদৈর্ঘ্যের আলোই শোষিত হয় এবং চোখের রং বাদামী দেখায় আর পৃথিবীর অনেক অঞ্চলে অধিকাংশ লোকই বাদামী আইরিসের অধিকারী। বাদামী চোখের গাঢ় পিগমেন্ট দেখা যায় পূর্ব এশিয়া, দক্ষিণ-পূর্ব এশিয়া, দক্ষিণ এশিয়া, পশ্চিম আফ্রিকা, ওশেনিয়া, আফ্রিকা, আমেরিকা প্রভৃতি অঞ্চলে, পূর্ব ইউরোপ ও দক্ষিণ ইউরোপের কিছু অংশ সহ। সার্বিক হিসাবে পৃথিবীর সিংহভাগ মানুষের চোখের রঙই গাঢ় বাদামী। হালকা বা মধ্যম-পিগমেন্টের বাদামী চোখ দেখা যায় ইউরোপ, আফগানিস্তান, পাকিস্তান এবং উত্তর ভারতে, মধ্যপ্রাচ্যের কিছু অংশসহ।
বাদামী চুল
কালোর পরে বাদামীই মানবচুলের সবচেয়ে কমন রঙ। প্রাকৃতিক গাঢ় পিগমেন্ট ইউমেলানিনের উচ্চমাত্রা এবং ফিকে পিগমেন্ট ফিয়োমেলানিনের নিম্নমাত্রার কারণে চুলের রং বাদামী হয়। ইউরোপীয়দের মধ্যে বাদামী ইউমেলানিন বেশি কমন, কিন্তু অ-ইউরোপীয়দের চুলে কালো ইউমেলানিন অধিক। অন্যান্য পিগমেন্ট না থাকলে অল্প পরিমাণ কালো ইউমেলানিন চুলে ধূসর বর্ণ সৃষ্টি করে। আর অন্যান্য পিগমেন্টের অনুপস্থিতিতে সামান্য বাদামী ইউমেলানিন সৃষ্টি করে সোনালী বা ব্লন্ড চুল।
জনপ্রিয় পশ্চিমা সংস্কৃতিতে প্রচলিত ধারণা হলো ব্রন্টিরা (বাদামী চুলের নারী) সুস্থির, সিরিয়াস, স্মার্ট এবং বাস্তবজ্ঞানসম্পন্ন। চুলের রং ও আকর্ষণের তীব্রতা সম্পর্কে এক ব্রিটিশ জরিপে দেখা গেছে অংশগ্রহণকারী পুরুষদের ৬২ শতাংশই বাদামী-চুলো নারীদেরকে স্থৈর্য ও পারদর্শিতার সাথে সম্পৃক্ত করেছে। ৬৭ শতাংশ পুরুষ ব্রন্টিদের বলেছে স্বাধীনচেতা ও স্বয়ংসম্পূর্ণ, ৮১ শতাংশ বলেছে বুদ্ধিমান।
বাদামি ত্বক
বিশ্বের মানুষের বড় এক অংশের ত্বকের রং বাদামী বা তার শেড, মধুর মতো ফিকে বাদামী বা সোনালী বাদামী থেকে শুরু করে তামাটে বা ব্রোঞ্জের রং পর্যন্ত, কিংবা কফির রং বা কড়া চকলেটের। ত্বকের রং ও জাতি এককথা নয়; শ্বেতাঙ্গ বা কৃষ্ণাঙ্গ যাদের বলা হয় তাদের অনেকের গায়ের রং বাদামীর কোনো না কোনো ছটা। ত্বকের মেলানোসাইট কোষে উৎপন্ন হয় প্রাকৃতিক পিগমেন্ট মেলানিন যা গায়ের রঙের জন্য দায়ী। মানবত্বকের ভেতরে প্রতিনিয়ত জৈবরাসায়নিক প্রভাবক যে অতিবেগুনী রশ্মি প্রবেশ করে তা নিয়ন্ত্রণ করার প্রয়োজনেই ত্বকের পিগমেন্ট বিবর্তিত হয়েছে।
সূর্যালোকে রোদ পোহালে তথা সান ট্যানিং করলে ত্বকের প্রাকৃতিক রং গাঢ় হয়ে যেতে পারে। এসম্পর্কে প্রচলিত মতবাদ হলো, ত্বকের রং অতিরিক্ত সূর্যালোক বিকিরণের সাথে অভিযোজিত হয়ে যায় যেন অতিবেগুনী কণা ত্বককোষের ডিএনএর ক্ষতি বা মিউটেশন করতে না পারে। পৃথিবীর বিভিন্ন স্থানে অতিবেগুনী বিকিরণের সাথে সেসব স্থানের আদিম অধিবাসীদের গায়ের রঙের সম্পর্ক আছে। বিষুবরেখার কাছাকাছি যেসব অঞ্চলে তিবেগুনী রশ্মি সর্বাধিক, সেসব অঞ্চলে লোকজনের ত্বক গাঢ় বা শ্যামলা বর্ণের। পক্ষান্তরে মেরুর দিকের কম অতিবেগুনী রশ্মির অঞ্চলে লোকেরা ফিকে বা ফর্সা রঙের। তবে দেশান্তর ও অভিবাসনের ফলে এসব ছাঁচ অনেকটা বদলে গিয়েছে।
সাদা/শ্বেতাঙ্গ ও কালো/কৃষ্ণাঙ্গ বলতে জাতি বোঝালেও বাদামী দিয়ে তেমনটা বোঝায় না, কারণ তা সব জাতিতেই বিদ্যমান। ব্রাজিলে পর্তুগিজ শব্দ pardo অর্থ বাদামীর বর্ণচ্ছটা, কিন্তু তা ব্যবহার করা হয় বহুজাতিক লোকদের সম্পর্কে। ব্রাজিলিয়ান ইন্সটিটিউট অফ জিওগ্রাফি অ্যান্ড স্ট্যাটিসটিক্স (IBGE) এক জরিপে জনগণকে বলে তাদের নিজেদেরকে branco (সাদা), pardo (বাদামী), negro (কালো), বা amarelo (হলুদ) হিসেবে চিন্হিত করতে। ২০০৮ সালে ৪৩.৮ শতাংশ লোক নিজেদেরকে pardo বা বাদামী বলে চিহ্নিত করে। (See Human skin color)
স্তন্যপায়ী ও পাখি
বহু স্তন্যপায়ী এবং শিকারী পাখিতে বাদামী রং দেখা যায়। এটা কখনো মৌসুমভেদে বদলায়, কখনো সারাবছর একই থাকে। বাদামী রঙটা প্রকৃতিতে প্রায়ই ক্যামোফ্লেজ হিসেবে কাজ করে, যেমন - বনের মাটি বাদামী, তাই বিশেষত বসন্ত ও গ্রীষ্মকালে তুষারপায়া খরগোশের মতো প্রাণীদের দেহে বাদামী লোম গজায়।
সংস্কৃতিতে বাদামি
বাদামী হলো সবচেয়ে কম পছন্দের রঙ। এক জরিপে দেখা গেছে যে অংশগ্রহণকারীদের মাত্র ১ শতাংশের প্রিয় রং বাদামী, সাদা ও পিঙ্কের পরের স্থানে; আর ২০ শতাংশ লোকের সবচেয়ে কম পছন্দের রঙ, এমনকি পিঙ্ক, ধূসর ও বেগুনী থেকেও কম।
বাদামি ইউনিফর্ম
১৮৪৬ সালে ব্রিটিশ ভারতে সেনাবাহিনীর কর্পস অফ গাইডস রেজিমেন্টের ভারতীয় সৈনিকরা হলদে শেডের ট্যান রঙের পোশাক পরতে শুরু করে। উর্দুতে সেটাকে বলে খাকি, অর্থাৎ মেটে রঙ, মূলত শব্দটা ফার্সি। রঙটা খুব চমৎকার প্রাকৃতিক ক্যামোফ্লেজ হিসেবে কাজ করতো। ব্রিটিশ সেনাবাহিনী ১৮৬৭-৬৮ সালে তাদের আবিসিনীয় ক্যাম্পেইনে খাকি পোশাক পরেছিল, পরবর্তীতে বুয়র যুদ্ধেও তারা সেটা ব্যবহার করে। যুক্তরাষ্ট্রের সেনাবাহিনী রঙটা প্রথম পরে স্পেনিশ-আমেরিকান যুদ্ধের (১৮৯৬) সময়, পরে ইউনাইটেড স্টেটস নেভি এবং ইউনাইটেড স্টেটস মেরিন কর্পসও এটা পরা শুরু করে।
১৯২০-এর দশকে, জার্মানির নাৎসী পার্টির ইউনিফর্মের রং ছিল বাদামী। নাৎসী আধাসামরিক বাহিনী Sturmabteilung (SA) বাদামী ইউনিফর্ম পরতো এবং 'বাদামীশার্ট' বলে তারা পরিচিত ছিল। জার্মানিতে নির্বাচনী জেলার মানচিত্রে নাৎসি ভোটগুলো বাদামী রং দিয়ে উপস্থাপন করা হতো। কেউ নাৎসিদের ভোট দিলে বলা হতো, সে বাদামী ভোট দিয়েছে ("voting brown")। মিউনিখে নাৎসি পার্টির জাতীয় সদর দপ্তরগুলোকে বলা হতো Brown House বা বাদামী বাড়ি। এমনকি ১৯৩৩ সালে নাৎসিদের ক্ষমতা দখলকেও বলা হয়েছিল বাদামী বিপ্লব। এডলফ হিটলারের ওবেরস্যাল্জবার্গের বাড়ি বারঘফে তার বিছানা "সাধারণত ঢাকা থাকতো একটি বাদামী কম্বল দিয়ে যার ওপর আঁকা ছিল বিরাট স্বস্তিকা চিহ্ন। হিটলারের বাদামী স্যাটিনের পাজামাতেও স্বস্তিকা ছিল, পকেটের লাল পটভূমিতে কালো সুতোয় বোনা। এর সাথে মিল করে ছিল তার বাদামী রঙের রেশমী বহির্বাস।" নাৎসি পার্টির রং হিসেবে বাদামী বাছাই করার আসল কারণ ছিল বৈষয়িক সুবিধা; জার্মানির সাবেক উপনিবেশ আফ্রিকায় মোতায়েন করা সেনাদের প্রচুর অতিরিক্ত পোশাকগুলো যুদ্ধের পর ১৯২০ দশকে অনেক সস্তায় পাওয়া যেতো। এছাড়া পার্টির শ্রমিক-মিলিটারি ভাব বজায় রাখতেও রঙটা ছিল মানানসই। ১৯৩০ দশকে পার্টির বাদামী ইউনিফর্মগুলো বিপুল পরিমাণে উৎপাদন করতে থাকে ফ্রাশন ডিজাইনার হুগো বসের (1885-1948) কোম্পানি। বস ১৯৩১ সালে পার্টির সদস্য হয় এবং এসএ, এসএস ও হিটলার ইয়ুথের পোশাক সরবরাহের লাইসেন্স পায়। দ্বিতীয় বিশ্বযুদ্ধের পরে তার ভোটাধিকার এবং কোম্পানির প্রেসিডেন্সি কেড়ে নেয়া হলেও কোম্পানিটি এখনো চলছে, তার নাম বহন করে।
গাজিপুর লোকসভা কেন্দ্র
গাজিপুর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
গাজিপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বহুজন সমাজ পার্টি-এর শ্রী আফজাল আনসারী।
বাংলাদেশ ছাত্র অধিকার পরিষদ
বাংলাদেশ ছাত্র অধিকার পরিষদ (পূর্বনাম বাংলাদেশ সাধারণ ছাত্র অধিকার সংরক্ষণ পরিষদ) বাংলাদেশের সাধারণ ছাত্রছাত্রীদের ন্যায়সঙ্গত অধিকার আদায়, সরকারি চাকরিতে কোটা ব্যবস্থার যৌক্তিক সংস্কার ও অন্যান্য বৈষম্য দূরীকরণের উদ্দ্যেশ্যে প্রতিষ্ঠিত একটি গণতান্ত্রিক ছাত্র সংগঠন। ২০১৮ সালের ১৭ই ফেব্রুয়ারি ঢাকা বিশ্ববিদ্যালয়ে সংগঠনটি প্রতিষ্ঠিত হয়।
ইতিহাস
২০১৮ সালের কোটা সংস্কার আন্দোলনে নেতৃত্ব প্রদানের জন্য সংগঠনটি অতিদ্রুত জনপ্রিয়তা পায়। ৯ই এপ্রিল ২০১৮ তারিখে সেতুমন্ত্রী ওবায়দুল কাদেরের সাথে কোটা সংস্কার বিষয়ক বৈঠকে বসেছিল সংগঠনটি। সংগঠনটির আন্দোলনের চাপে বাংলাদেশ সরকার প্রথম ও দ্বিতীয় শ্রেণীর চাকুরিতে কোটা প্রথা বিলুপ্তির ঘোষণা দেয় যদিও আন্দোলনের লক্ষ্য ছিল কোটা সংস্কার, বিলুপ্তি নয়।   ২০১৮ সালে বেশ কয়েকবার সংগঠনটির কর্মীরা নানা আক্রমণের শিকার হয়।  ফলশ্রুতিতে ঢাকায় অবস্থিত জার্মানি, মার্কিন যুক্তরাষ্ট্র, নরওয়ে, সুইজারল্যান্ড এবং আরো কয়েকটি দেশের দূতাবাস বাংলাদেশ সাধারণ ছাত্র অধিকার সংরক্ষণ পরিষদের শান্তিপূর্ণ বিক্ষোভের উপর 'নিষ্ঠুর হামলার' বিষয়ে উদ্বেগ প্রকাশ করে। হল সংসদ ও ডাকসু নির্বাচনের ভোটকেন্দ্র হলের বাইরে একাডেমিক ভবনে স্থাপনের দাবিতে উপাচার্য বরাবর স্মারকলিপি দিতে গিয়ে ১৪ই ফেব্রুয়ারি বাংলাদেশ ছাত্রলীগের মারধরের শিকার হন কোটা সংস্কার আন্দোলনে নেতৃত্ব দেওয়া বাংলাদেশ সাধারণ ছাত্র অধিকার সংরক্ষণ পরিষদের সাবেক আহ্বায়ক হাসান আল মামুন।
২০২০ সালের ১৭ ফেব্রুয়ারি সংগঠনটির দ্বিতীয় প্রতিষ্ঠাবার্ষিকীতে বাংলাদেশ সাধারণ ছাত্র অধিকার সংরক্ষণ পরিষদ নামকে সংক্ষেপে "ছাত্র অধিকার পরিষদ" হিসেবে সম্বোধন করার সিদ্ধান্ত গৃহীত হয়।
প্রথম পরিষদ
বাংলাদেশ ছাত্র অধিকার পরিষদের প্রথম কাউন্সিল অনুষ্ঠিত হয় ২৮ই আগষ্ট ২০২১ খ্রিঃ । এতে বিন ইয়ামিন মোল্লা সভাপতি ও আরিফুল ইসলাম আদীব সাধারণ সম্পাদক নির্বাচিত হয়েছেন। সাংগঠনিক সম্পাদক হয়েছেন মোল্যা রহমতুল্লাহ।
ডাকসু নির্বাচন, ২০১৯
২০১৯ সালের ঢাকা বিশ্ববিদ্যালয় কেন্দ্রীয় ছাত্র সংসদ নির্বাচনের জন্য সংগঠনটি ২৫ ফেব্রুয়ারি নিজেদের প্যানেল ঘোষণা করে। প্যানেলের সহ-সভাপতি প্রার্থী মোঃ নুরুল হক, সাধারণ সম্পাদক প্রার্থী মোঃ রাশেদ খাঁন এবং সহকারী সাধারণ সম্পাদক প্রার্থী মোঃ ফারুক হোসেন মনোনীত হন।
অনিলকুমার দাস
অনিলকুমার দাস এফআরএস, এফএনআই (১ ফেব্রুয়ারি ১৯০২ - ১৮ ফেব্রুয়ারি ১৯৬১) ছিলেন আন্তর্জাতিক খ্যাতিসম্পন্ন ভারতীয় বাঙালি জ্যোতিবিজ্ঞানী। আন্তর্জাতিক ভৌগোলিক বর্ষে (১ জুলাই ১৯৫৭ হতে ৩১ ডিসেম্বর ১৯৫৮)  মাদ্রিদ ও ম্যানিলাস্থিত মানমন্দিরগুলির  সাথে দক্ষিণ ভারতের কোড়াইকানাল সৌর মানমন্দির সৌর প্রভাব নিরীক্ষণের দায়িত্বে ছিল। সেখানে ১৯৬০ খ্রিস্টাব্দে  অন্যতম অধিকর্তা হিসাবে তিনি ১২ মিটার ব্যাসের সোলার টানেল টেলিস্কোপ স্থাপন করেন এবং তিনিই প্রথম এর সাহায্যে সূর্যের পৃষ্ঠদেশ তথা কাঠামো ও গতিসম্পর্কিত প্রাথমিক  তথ্য অনুসন্ধানে (helioseismology)  সক্ষম হন। চন্দ্র পৃষ্ঠের দূরবর্তী এক গর্ত তথা ক্রেটারের নামকরণ তার পদবী অনুসারে দাস গহ্বর রাখা হয়।
জীবনী
বাম|থাম্ব| কোডাইকানালে সোলার টানেল টেলিস্কোপ কলকাতা বিশ্ববিদ্যালয় থেকে স্নাতক ও এম.এসসি পাশের পর প্যারিসের সর্বণে চার্লস ফ্যাব্রি'র সাথে স্পেকট্রোস্কোফি তথা বর্ণালি সম্পর্কিত বিষয়ে গবেষণা করেন। ডক্টরেট ডিগ্রি লাভ করার পর জার্মানির গটিনজেনে ইনস্টিটিউট অব থিওরেটিকাল ফিজিক্সে নোবেলজয়ী পদার্থবিজ্ঞানী  ম্যাক্স বর্নের সাথে এবং পরবর্তীকালে জিওফিসিকালিস্চ ইনস্টিটিউটে গুস্তাভ অজেনহিস্টারের সাথে এবং কেমব্রিজের সোলার ফিজিক্স অবজারভেটরিতে অল্প সময়ের জন্য কাজ করেছিলেন। তিনি এরপর ১৯৩০ খ্রিস্টাব্দে ভারতের আবহাওয়া বিভাগে যোগ দেন। ১৯৩৭ খ্রিস্টাব্দে কোডাইকানাল সৌর মানমন্দিরে প্রথমে সহকারী অধিকর্তা ও পরে অধিকর্তার পদে গুরুত্বপূর্ণ কাজ সম্পাদন করে ১৯৬০ খ্রিস্টাব্দে অবসর গ্রহণ করেন।
বৈজ্ঞানিক অবদান
সৌর পদার্থবিদ্যার ক্ষেত্রে মূলতঃ spectrophotometric অধ্যয়ন Sunspots এবং বর্ণমণ্ডলে তার বেশিরভাগ অবদান ছিল। তিনি কোডাইকানাল অবজারভেটরিতে সরঞ্জামগুলির উদ্ভাবনে বিশেষ অবদান রাখেন এবং অসংখ্য তরুণ গবেষকের উন্নতির জন্য উল্লেখযোগ্য ভূমিকা নিয়েছিলেন।
সিংটেল
সিঙ্গাপুর টেলিকমিউনিকেশনস লিমিটেড (সংক্ষিপ্তভাবে সিংটেল) একটি সিঙ্গাপুরীয় টেলিযোগাযোগ কোম্পানী এবং সিঙ্গাপুরে পরিচালিত চারটি প্রধান মুঠোফোন সেবাদাতা কোম্পানির একটি। সিঙ্গাপুরের বৃহত্তম মোবাইল নেটওয়ার্ক অপারেটর হিসাবে সিংটেলের ৪.১ মিলিয়ন গ্রাহক আছে এবং ২০১৭ অর্থবছরের শেষ অনুসারে সহায়ক প্রতিষ্ঠানের মাধ্যমে সমন্বিতভাবে ৬৪০ মিলিয়ন মোবাইল গ্রাহক রয়েছে। কোম্পানীটি ১৯৯৫ সাল পর্যন্ত টেলিযোগাযোগ যন্ত্রপাতি হিসাবে পরিচিত ছিল। সিংটেল আইএসপি, আইপিটিভি (সিংটেল টিভি) এবং মোবাইল ফোন নেটওয়ার্ক এবং ফিক্সড লাইন টেলিফোনি পরিষেবা সরবরাহ করে।
প্রধান প্রতিষ্ঠানসমূহ
সিংটেল গ্রুপের প্রতিষ্ঠানসমূহে বিভিন্ন সহায়ক প্রতিষ্ঠান, সহযোগী প্রতিষ্ঠান রয়েছে এবং এর পাশাপাশি বিদেশী প্রতিষ্ঠানে অংশীদারিত্বও রয়েছে। প্রতিষ্ঠানের মূল ভিত্তি মোবাইল ফোন শিল্পে, যেখানে ৩১ মার্চ ২০১৭ পর্যন্ত সিংটেলের মোট ৬৩৮ মিলিয়ন গ্রাহক রয়েছে।
ইসলামী কেন্দ্র ওয়াশিংটন
ওয়াশিংটন ইসলামী কেন্দ্র বা ইসলামিক সেন্টার অব ওয়াশিংটন হল ওয়াশিংটন, ডি.সি. তে অবস্থিত একটি মসজিদ এবং ইসলামি সাংস্কৃতিক কেন্দ্র। এটি রক ক্রিকের উপর ব্রিজের ঠিক পূর্ব দিকে ম্যাসাচুসেটস অ্যাভিনিউয়ের এমব্যাসি রো তে অবস্থিত। ১৯৫৭ সালে এই ইসলামী কেন্দ্রটি খোলার সময়ে, এটি ছিলো পশ্চিম গোলার্ধের বৃহত্তম মসজিদ।
ইতিহাস
এই মসজিদ কেন্দ্রটি নিয়ে ১৯৪৪ সালে পরিকল্পনা করা হয়েছিল যখন তুরস্কের রাষ্ট্রদূত মনির এর্তেগান মারা যাওয়ার পর মসজিদ ছাড়াই জানাজা হয়। ১৯৪৮ সালে মিশর কামিল আবদেল রহিমকে আমেরিকা যুক্তরাষ্ট্রের মিশরের রাষ্ট্রদূত নিযুক্ত করলে রাষ্ট্রদূত মাহমুদ হাসানের উত্তরাধিকারী হন। যুদ্ধের বছরগুলিতে মসজিদ নির্মাণের প্রকল্প বন্ধ ছিল এবং ১৯৪৮ সালে ওয়াশিংটন ডিসিতে রাষ্ট্রদূতের দায়িত্ব গ্রহণ না করা অবধি পরিকল্পনাটি সক্রিয় করা হয়নি।
মিশরের রাষ্ট্রদূত কামিল আবদুল রহিমকে মসজিদ ফাউন্ডেশন এবং এর কার্যনির্বাহী কমিটির সভাপতি নিযুক্ত করা হয়েছিল। তিনি মার্কিন যুক্তরাষ্ট্রে মুসলিম দেশগুলির স্বীকৃত রাষ্ট্রদূতদের সমস্ত প্রধানকে একত্রিত করার ক্ষেত্রে গুরুত্বপূর্ণ ভূমিকা পালন করেছিলেন। তিনি মসজিদটি নির্মাণের জন্য অর্থ সংগ্রহের জন্য সৌদি আরব, কুয়েত এবং মুসলিম দেশগুলিতে একাধিক ভ্রমণ করেছিলেন।
হাওয়ার (মোহাম্মদ ইসা আবু আল হাওয়া, ১৮৭৯-১৯৮২) এবং অন্যান্য মুসলিম কূটনীতিকরা মার্কিন রাজধানীতে একটি মসজিদ নির্মাণের জন্য কমিটির প্রাথমিক তহবিল খুঁজে পেতে এবং সরবরাহ করতে সহায়তা করেছিল। ১৯৪৮ সালে, হাওয়ার ভাগ্য প্রসন্ন হওয়ার জন্য মাটিতে একটি রৌপ্য ডলার রেখে স্থানটিতে কাজ শুরু করেন। মসজিদটি ১৯৫৪ সালে সম্পন্ন হয় এবং রাষ্ট্রপতি ডুইট আইজেনহোয়ার দ্বারা ২৮ শে জুন, ১৯৫৭ সালে উৎসর্গীকৃত করা হয় ।
১৯৭৭ সালের হানাফি অবরোধের দখল করা তিনটি বিল্ডিংয়ের মধ্যে মসজিদটি ছিল একটি। মুসলমান বন্দুকধারীরা বন্দীদের জিম্মি করে চলচ্চিত্র মোহাম্মদ, ম্যাসেঞ্জার অফ গড বিনষ্ট করার  দাবি সহ বেশ কয়েকটি দাবি উত্থাপন করেছিল কারণ তারা এটিকে পবিত্র ব্যক্তির অসম্মান বলে মনে করেছিল। " বাম|থাম্ব| ওয়াশিংটন, ডিসির ইসলামিক সেন্টারের ভিতরে রাষ্ট্রপতি [[জর্জ ডব্লিউ. বুশ|জর্জ ডব্লু বুশ ]] মসজিদটি বিভিন্ন রাষ্ট্রপতি সহ অনেক গণ্যমান্য ব্যক্তিবর্গ পরিদর্শন করেছেন। রাষ্ট্রপতি জর্জ ডব্লু বুশ ১১ ই সেপ্টেম্বর হামলার মাত্র কয়েকদিন পরে, সেপ্টেম্বর ১৭, ২০০১ এ সফর করেছিলেন। জাতীয় টেলিভিশনে বুশ কুরআন থেকে উদ্ধৃত হয়ে আমেরিকানদের এই আশ্বাস দিয়েছিলেন যে মুসলমানদের বেশিরভাগ অংশই শান্তিতে রয়েছে।
২০১৫ সালে একদল মুসলিম কর্মী, রাজনীতিবিদ এবং লেখকরা একটি ঘোষণাপত্র জারি করেছিলেন যা মধ্য প্রাচ্যের সন্ত্রাসবাদী দলগুলির বিশ্বাসের বিরুদ্ধে কাজ করার জন্য মুসলিম সংস্কার আন্দোলন সংগঠন প্রতিষ্ঠার ঘোষণা করেছিল। ওই বছর আসরা নোমানী এবং অন্যান্যরা মসজিদের দরজায় এই ঘোষণাটি রেখেছিলেন।
সুযোগ সুবিধা
মসজিদ ছাড়াও এই কেন্দ্রে একটি পাঠাগার এবং শ্রেণিকক্ষ রয়েছে যেখানে ইসলাম এবং আরবি ভাষা শেখানো হয়। কেন্দ্রের গভর্নর বোর্ড টি বিভিন্ন দেশের রাষ্ট্রদূতদের নিয়ে গঠিত। বিল্ডিংয়ের চারপাশে বিশ্বের অনেকগুলো ইসলামিক দেশের পতাকা দিয়ে সজ্জিত করা আছে।
লুবুন্টু
লুবুন্টু (Lubuntu) উবুন্টুর গ্নোম ডেস্কটপ পরিবেশের বদলে এলএক্সকিউটি ব্যবহার করা একটি হালকা লিনাক্স ডিস্ট্রিবিউশন, যেটি মূলত উবুন্টুর একটি প্রাতিষ্ঠানিক বংশধর। লুবুন্টু মূল উদ্দেশ্য ছিলো "হালকা, কম রিসোর্স ব্যবহার কারী এবং এনার্জি এফিশিয়েন্ট" হওয়া, তবে এটার উদ্দেশ্য এখন "কর্মক্ষম, কিন্তু পরিবর্তনশীল হওয়া, যেটি ব্যবহারকারীকে তার কম্পিউটার ব্যবহারে বাধা সৃষ্টি করবে না"।
লুবুন্টু মূলত এলএক্সডিই ডেস্কটপ ব্যবহার করতো, তবে লুবুন্টু ১৮.১০, অক্টোবর ২০১৮ থেকে এটি এলএক্সকিউটি ডেস্কটপে স্থানান্তরিত হয়।
নামকরণ
লুবুন্টু নামকরণ করা হয়েছে এলএক্সডিই এবং উবুন্টু এর সমন্বয়ে। এলএক্সডিই হল লাইটওয়েট এক্স১১ ডেক্সটপ এনভাইরোনমেন্ট এর সংক্ষিপ্ত রূপ, এবং উবুন্টুর অর্থ হল 'অপরের জন্য মানবতা''। এটি জুলু এবং হোসে ভাষার একটি শব্দ।
অভ্যর্থনা
প্রাথমিকভাবে পরীক্ষার পর লিনাক্স ম্যাগাজিন এর কলাম লেখক ক্রিস্টোফার স্মার্ট দেখিয়েছেন যে ইনস্টলেশন এবং সাধারণ ব্যবহারের ক্ষেত্রে এটি উবুন্টুর প্রায় অর্ধেক এবং লাইভ সিডি থেকে ব্যবহার করার সময় তিনভাগের একভাগ র‍্যাম ব্যবহার করে।
সমুদ্র সৈকতের তালিকা
এটি বিশ্বের সমুদ্র সৈকতের একটি তালিকা, দেশ অনুসারে সাজানো। সমুদ্র সৈকত হল মহাসাগর, সমুদ্র, হ্রদ বা নদীর উপকূল বরাবর একটি ভূমিরূপ। এটি সাধারণত আলগা কণা নিয়ে গঠিত, যা প্রায়শই শিলা দ্বারা গঠিত হয়, যেমন বালি, কাঁকর, শিংল, নুড়ি, বা কবল পাথর। সমুদ্র সৈকত সাধারণত উপকূল বরাবর ঘটে যেখানে তরঙ্গ বা মহাসাগরীয় স্রোতের ক্রিয়া জমা হয় এবং পলি পুনরায় কাজ করে। সমুদ্র সৈকত গঠিত কণা মাঝে মাঝে জৈবিক, যেমন মোলাস্ক শেল বা কোরাললাইন শেওলা।
আলবেনিয়া
থাম্ব| বোর্শের কাছে আলবেনিয়ান রিভিয়েরা
আলজেরিয়া
থাম্ব| আলজেরিয়ার বেনি হাওউয়ার সমুদ্র সৈকত
আর্জেন্টিনা
উৎস: Argentina's Travel Guide — Beaches
এমিম
এমিম (ইংরেজি: imeem) একটি সামাজিক মিডিয়া ইন্টারনেট সার্ভিস যেখানে ব্যবহারকারীরা প্রত্যেকে দেখে, মন্তব্য করে, এবং মাল্টিমিডিয়া (লেখা, ভিডিও, অডিও এবং ছবি) ভাগাভাগি করে একে অপর মধ্যে পারস্পরিক প্রভাব বিস্তার করে। ডাল্টন কল্ডওয়েল (ex-VA Linux), "জান জানেক" এবং নেপস্টারের অনেক প্রকৌশলিবিদের দল ২০০৩ সালে একে প্রতিষ্টিত করা হয়েছিল । মাইস্পেস একে কিনে নিয়েছে এবং সার্ভিসটি এখন বন্ধ করে দেওয়া হয়েছে।
নিউ স্কিম মাদ্রাসা শিক্ষাব্যবস্থা
নিউ স্কিম মাদ্রাসা শিক্ষাব্যবস্থা বা রিফর্ম মাদ্রাসা স্কিম উপমহাদেশের আলিয়া মাদ্রাসা শিক্ষা ব্যবস্থার একটি সংস্কারমূলক ধারণা। এই শিক্ষা ব্যবস্থা ১৯১৪ সালে ব্রিটিশ সরকার কর্তৃক প্রবর্তন করা হয়, তবে এই শিক্ষা ধারনাটির প্রবর্তক বাংলাদেশী শিক্ষাবিদ আবু নসর ওহিদ। তিনি উপমহাদেসশের ইসলামি শিক্ষা ব্যবস্থাকে আধুনিকরন করতে এই প্রস্তাব করেছিলেন, যাতে মুসলিম শিক্ষার্থীরা ইংরেজি শিক্ষায় অগ্রগামী হতে পারে এবং সরকারি চাকরি পেতে পারে। শিক্ষাব্যবস্থার এই ধারণার কারণে বাংলাদেশ ও ভারতের বহু আলিয়া মাদ্রাসা সাধারণ স্কুলে পরিনত হয়েছিলো।
ইতিহাস
১৯০০ সালের পরে ইংরেজ সরকার মাদ্রাসা শিক্ষা ব্যবস্থা আধুনিকরনের জন্য বহু কমিশন গঠন করে। এমন একটি উদ্যোগের প্রেক্ষাপটে ১৯১৪ সালে শামসুল উলামা আবু নসর ওয়াহিদের নেতৃত্বে মোহমেডান এডুকেশন অ্যাডভাইজরি কমিটি গঠন করা হয়। এই কমিটিই নিউ স্কিম ও ওল্ড স্কিম ব্যবস্থার প্রস্তাব করে। এই প্রস্তাব ইংরেজ সরকারের পছন্দ হলে, তারা সেটা পরের বছর ১৯১৫ সালে বাস্তবায়ন করে। ১৯৫১ সালে ইস্ট বেঙ্গল এডুকেশন রিকনস্ট্রাকশন সিস্টেমের তথ্য অনুসারে ১৯৪৭-১৯৪৮ সাল পূর্ব বাংলায় নিউ স্কিম শিক্ষা ব্যবস্থার অধিনে জুনিয়র ও সিনিয়র মাদ্রাসা ছিলো প্রায় ১০৭৪টি। ১৯৬০ সালের পরে এসকল মাদ্রাসার বহু মাদ্রাসা স্কুলে পরিণত হয়েছিলো।
শিক্ষা ব্যবস্থা
মুসলিম শিক্ষার্থীদের ইংরেজি শিক্ষায় আগ্রহী করে তোলার জন্য এই জুনিয়র ও সিনিয়র নামে দু’ধরনের নিউ স্কিম মাদ্রাসা চালু হয়। এই শিক্ষা ব্যবস্থার ধারণা অনুযায়ী জুনিয়র মাদ্রাসায় পঞ্চম শ্রেণি পর্যন্ত এবং সিনিয়র মাদ্রাসায় মাধ্যমিক শ্রেণি পর্যন্ত পড়ানো হবে। এই স্কিমের আওতাধীন সিনিয়র মাদ্রাসার ইংরেজি শিক্ষা বাধ্যতামূলক থাকবে এবং এই এই মাদ্রাসাসমূহ ইংরেজ সরকার থেকে সরকারি সাহায্য লাভ করবে। যেসকল মাদ্রাসা সরকারের এই নতুন ধারণা গ্রহণ করবে এবং প্রতিষ্ঠানে ইংরেজি শিক্ষাকে বাধ্যতামূলক করবে, তাদেরকে নিউ স্কিম মাদ্রাসা বলা হবে। আর যেসকল মাদ্রাসা সরকারের এই প্রজেক্টে অংশগ্রহণ করবেনা, তাদেরকে ওল্ড স্কিম মাদ্রাসা বলা হবে। মুসলিম শিক্ষার্থী ও শিক্ষকরা তাদের প্রতিষ্ঠানকে নিউ স্কিম মাদ্রাসা বানাতে বেশি আগ্রহী ছিলো, কেননা এখানে সরকারি সাহায্য পাওয়া যাবে।
পরবর্তী প্রতিক্রিয়া
এই শিক্ষাব্যবস্থা চলার ফলে মাত্র ৪৫ বছরের মধ্যে নিউ স্কিম মাদ্রাসাগুলো বেশ জনপ্রিয় হয়ে উঠতে শুরু করে। এসব প্রতিষ্ঠানে সাধারণ শিক্ষা গুরুত্ব পেতে শুরু করে, এসব মাদ্রাসা অভ্যন্তরে সাধারণ স্কুলের মত কার্যক্রম পরিচালনা হওয়া শুরু করেছিলো। এর ফলে ১৯৬০ সালের দিকে পাকিস্তান সরকার কর্তৃক গঠিত ১৯৫৯ সালের শরীফ জাতীয় শিক্ষা কমিশন এই নিউ স্কিম মাদ্রাসাগুলোকে স্কুলে পরিণত করার পরামর্শ দেন। এর ফলে অনেক নিউ স্কিম মাদ্রাসাই স্কুলে পরিবর্তন হয়ে যায়। এদের মধ্যে উল্লেখযোগ্য
উর্দুবাজার
উর্দুবাজার ধ্বংস হয়ে যাবার পর গালিব লিখেছিলেন: "যখন উর্দুবাজারই আর নেই, তখন উর্দু কোথায়? দিল্লি আর শহর নয়, একটি সামরিক শিবির মাত্র। কোনো দুর্গ নেই, কোনো শহর নেই, কোনো বাজার নেই..."
এখন লাহোর, করাচি, রাওয়ালপিন্ডি প্রভৃতি পাকিস্তানি শহরের প্রধান প্রকাশনা, মুদ্রণ ও গ্রন্থবিক্রয় কেন্দ্রগুলি "উর্দুবাজার" নামে অভিহিত হয়ে থাকে।